CELEX: 32016R1158
Language: da
Date: 2016-07-15 00:00:00
Title: Kommissionens forordning (EU) 2016/1158 af 15. juli 2016 om ændring af forordning (EU) nr. 452/2014, således at modeller for de godkendelser, der udstedes til tredjelandsoperatører, og for de tilknyttede specifikationer udgår (EØS-relevant tekst)

16.7.2016   
            
            
               DA
            
            
               Den Europæiske Unions Tidende
            
            
               L 192/21
            
         KOMMISSIONENS FORORDNING (EU) 2016/1158
   af 15. juli 2016
   om ændring af forordning (EU) nr. 452/2014, således at modeller for de godkendelser, der udstedes til tredjelandsoperatører, og for de tilknyttede specifikationer udgår
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 216/2008 af 20. februar 2008 om fælles regler for civil luftfart og om oprettelse af et europæisk luftfartssikkerhedsagentur, og om ophævelse af Rådets direktiv 91/670/EØF, forordning (EF) nr. 1592/2002 og direktiv 2004/36/EF (1), særlig artikel 9, stk. 4, og
   ud fra følgende betragtninger:
   
               (1)
            
            
               I Kommissionens forordning (EU) nr. 452/2014 (2) er det fastsat, hvordan tredjelandsoperatører af luftfartøjer, jf. artikel 4, stk. 1, litra d), i forordning (EF) nr. 216/2008, der udfører erhvervsmæssig lufttransport til, i eller fra det territorium, der er underlagt traktatens bestemmelser, skal godkendes med hensyn til overholdelse af de gældende standarder for Organisationen for International Civil Luftfart (ICAO). Tillæg I og II til forordningens bilag 2 (del-ART) indeholder modeller for godkendelsen og hertil knyttede specifikationer.
            
         
               (2)
            
            
               Erfaringerne med anvendelsen af forordning (EU) nr. 452/2014 har vist, at modellerne skal ændres regelmæssigt for at tage højde for de hyppigt skiftende ICAO-standarder, hvilket medfører en unødvendig administrativ byrde. Kravet om at anvende modellerne er ikke berettiget, i betragtning af at Det Europæiske Luftfartssikkerhedsagentur uden dette krav selv kan oprette og ajourføre de nødvendige modeller. Derfor bør kravet og modellerne udgå af forordning (EU) nr. 452/2014.
            
         
               (3)
            
            
               Forordning (EU) nr. 452/2014 bør derfor ændres.
            
         
               (4)
            
            
               Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 65 i forordning (EF) nr. 216/2008 —
            
         VEDTAGET DENNE FORORDNING:
   Artikel 1
   Bilag 2 til forordning (EU) nr. 452/2014 ændres som angivet i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 15. juli 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 79 af 19.3.2008, s. 1.
   
      (2)  Kommissionens forordning (EU) nr. 452/2014 af 29. april 2014 om fastsættelse af tekniske krav og administrative procedurer for tredjelandsoperatørers flyveoperationer i henhold til Europa-Parlamentets og Rådets forordning (EF) nr. 216/2008 (EUT L 133 af 6.5.2014, s. 12).
   
      BILAG
      I bilag 2 til forordning (EU) nr. 452/2014 foretages følgende ændringer:
      
                  1)
               
               
                  Punkt ART.210, litra a), affattes således:
                  
                              »a)
                           
                           
                              Agenturet udsteder godkendelsen og herunder de tilknyttede specifikationer, når:
                              
                                          1)
                                       
                                       
                                          det finder godtgjort, at tredjelandsoperatøren besidder et gyldigt AOC eller tilsvarende dokument og tilknyttede operationsspecifikationer udstedt af operatørens hjemstat
                                       
                                    
                                          2)
                                       
                                       
                                          det finder godtgjort, at tredjelandsoperatøren af operatørens hjemstat har fået tilladelse til at operere i Unionen
                                       
                                    
                                          3)
                                       
                                       
                                          det finder godtgjort, at tredjelandsoperatøren har:
                                          
                                                      i)
                                                   
                                                   
                                                      påvist overensstemmelse med de gældende krav i del-TCO
                                                   
                                                
                                                      ii)
                                                   
                                                   
                                                      kommunikeret på en gennemskuelig, tilstrækkelig og rettidig måde som opfølgning på en yderligere vurdering og/eller en audit af agenturet, hvis relevant, og
                                                   
                                                
                                                      iii)
                                                   
                                                   
                                                      forelagt en rettidig og veludført korrigerende foranstaltning som opfølgning på en påvist manglende overensstemmelse i givet fald
                                                   
                                                
                                    
                                          4)
                                       
                                       
                                          der ikke er tegn på væsentlige mangler i operatørens hjemstats eller registreringsstats — alt efter omstændighederne — kapacitet til at certificere og føre tilsyn med operatøren og/eller luftfartøjet i overensstemmelse med gældende ICAO-standarder og
                                       
                                    
                                          5)
                                       
                                       
                                          tredjelandsoperatøren ikke er pålagt et driftsforbud i henhold til forordning (EF) nr. 2111/2005.«
                                       
                                    
                        
            
                  2)
               
               
                  Tillæg I og II udgår.